352 



Disse Ruiner have formentlig liort til Gaarden paa Igaliko- 

 Tangen, 



Ruingruppe 52. Kag diu mint. Omtrent ^ч .Mil Vest for 

 Ruingruppen ved Igaliko og noget Syd for Igaliko-ïangen ligge 

 nogle Ruiner ved Tunugdliarfik-Fjorden. 



En Dal gaaer fra Kysten med stærkt stigende Terrain i 

 ostlig Retning op mod Fjældene ved Igaliko. Saavel Dalbunden 

 som Skrænterne paa Fjældene have god Græsning og meget 

 Piiekrat. Dalen gjennemstrømmes af et ubetydeligt Vandløb, 

 der dannes af Smaabække. IS'ogle faa Hundrede Alen fra 

 Tunugdliarfiks Kyst støder dette Vandlob til en Elv, der fra 

 Fjældene mod Øst kommer ned i Dalen , hvorfra den i Fald 

 flyder i Fjorden. Denne Elv har betydelig Vandmængde. 



I den Spids, som dannes ved Elvens og det lille Vandløbs 

 Forening, ligger i Dalbunden en lille Holm, c. 600 Alen fra 

 Fjorden. Paa denne ligger en meget sammenfalden Ruin 

 (c. 70x60 Fod), som er stærkt overgroet af højt Græs og Pil. 

 Paa den mod Stranden vendende Side ligger en Kjøkkenmødding. 

 Ruinen imr derfor sikkert været Bolig muligvis med tilbygget 

 Stald for Malkekvæg, thi lige i Nærheden findes ingen andre 

 Ruiner. Omtrent 300 Alen NØ. for denne Ruin ligger i Dal- 

 bunden en Ruiu , der ligeledes er aldeles sammenfalden og 

 overgroet med Græs (18x30 Fod). Den synes at have været 

 inddelt i tre Rum: rimeligvis er det en Stald. Omtrent 600 Alen 

 NØ. for sidstnævnte Ruin. men paa Klippegrund c. 100 Fod 

 over Dalbunden, ligger en tredje Ruin (7x11 Fod). Dens 

 nordre Mur har en Højde af 4 Fod og en Murtykkelse af 

 2 Fod. løvrigt er Ruinen sammenfalden! Den er bygget af 

 mindre Sten uden synlig Tætning og er formentlig et For- 

 raad'shus. 



Hele Gruppen er øjensynlig en lille Gaard med Bolig (og 

 dertil hørende Stald?); længere borte ligger en anden Stald, 

 rimeligvis til Geder og Faar, samt et lille Forraadshus. 



